b'\n_START_ARTICLE_\nRichard Morgan\n_START_SECTION_\n\xc5\xbdivotopis\n_START_PARAGRAPH_\nRichard (K.) Morgan ro\xc4\x91en je 1965. godine, a na svjetsku ZF scenu probio se 2002. godine s romanom Digitalni ugljik ("Altered Carbon", Algoritam, 2006.). Prije nego je zapo\xc4\x8deo svoju spisateljsku karijeru radio je kao profesor engleskog jezika za strance, \xc5\xbeivio je u Istanbulu i Madridu (pa te\xc4\x8dno govori \xc5\xa1panjolski jezik), a govori se da je za svoj prvi roman prodao filmska prava za 1 000 000 dolara, \xc5\xa1to mu je omogu\xc4\x87ilo da ostavi dotada\xc5\xa1nji posao i potpuno se posveti pisanju._NEWLINE_Njegova se znanstvena fantastika opisuje kao postcyberpunk, uglavnom je smje\xc5\xa1tena u distopiji, a \xc4\x8desto se mije\xc5\xa1a sa \xc5\xbeanrom detektivskog ili ratnog romana. Kao najva\xc5\xbenijeg autora koji je utjecao na njega isti\xc4\x8de Williama Gibsona, ali spominje i autore poput Poula Andersona ili Boba Shawa. Morgan se oku\xc5\xa1ao i u stripu, a trenuta\xc4\x8dno radi na fantasy trilogiji, \xc4\x8diji je prvi dio, "The Steel Remains", najavljen za 2008. godinu. Morgan je ove godine sa svojim romanom "Black Man" nominiran za nagradu Arthur C. Clarke, a na ceremoniju koja se odr\xc5\xbeavala 30. travnja bio je nakon gostovanja na SFeraKonu 2008. godine.'